*2.pielikums*

**Tehniskā specifikācija**

„Talsu novada sadarbības teritorijas civilās aizsardzības plāna izstrāde”

1. **Pakalpojuma pamatojums un izstrādes mērķis:** Civilās aizsardzības plāns ir dokuments, kas ir sagatavots novērtējot riskus un norādot katastrofu pārvaldības pasākumus un to īstenotājus. Talsu novada sadarbības teritorijas civilās aizsardzības plāna izstrādes mērķis ir novērst vai mazināt iespējamos draudus cilvēka dzīvībai un veselībai, kā arī kaitējumu īpašumam un videi. Šī plāna izstrādes iznākumā tiks izstrādātas iesaistīto iestāžu koordinētas darbības aizsardzības pasākumu īstenošanai un pasākumu plāns ārkārtas situācijās, kā arī apzinātas katastrofu novēršanas aktivitātes.
2. **Atbilstība normatīvajiem aktiem:** Dokumenta izstrāde atbilstoši Civilās aizsardzības un katastrofas pārvaldīšanas likuma un Ministru kabineta 2017.gada 7.novembra noteikumu Nr.658 ”Noteikumi par civilās aizsardzības plānu struktūru un tajos iekļaujamo informāciju” prasībām.
3. **Izstrādes uzdevums:**
   1. Izstrādāt civilās aizsardzības plāna saturu, kas attiecas uz civilās aizsardzības jautājumiem, apkopojot Talsu novada sadarbības teritorijas pašvaldību izstrādāto informāciju vienotā dokumentā – Talsu novada sadarbības teritorijas civilās aizsardzības plānā, atbilstoši jomas normatīvo aktu prasībām.
   2. Izstrādājot Talsu novada sadarbības teritorijas civilās aizsardzības plānu, teritoriālais iedalījums tiek noteikts saskaņā ar Administratīvo teritoriju un apdzīvoto vietu likumu (Pieņemts: 10.06.2020., stājas spēkā: 23.06.2020.).
   3. Nodrošināt Talsu novada sadarbības teritorijas civilās aizsardzības plāna izstrādē normatīvajos aktos noteiktajai kārtībai atbilstoša personāla iesaisti ar atbilstošu kvalifikāciju, kas ļauj nodrošināt tehniskajā specifikācijā noteikto prasību izpildi.
   4. Iekļaut Talsu novada sadarbības teritorijas civilās aizsardzības plānā šādas nodaļas un informāciju, plāna struktūru veidojot saskaņā ar noteikumu Nr.658 ”Noteikumi par civilās aizsardzības plānu struktūru un tajos iekļaujamo informāciju” (turpmāk – MK 658:2017) prasībām:

|  |  |
| --- | --- |
| **Nr. p.k.** | **Nodaļas nosaukums un iekļaujamā informācija** |
| 1. | Talsu novada sadarbības teritorijas administratīvi teritoriālais raksturojums: |
| 1.1. | administratīvi teritoriālais sadalījums; |
| 1.2. | iedzīvotāju skaits un blīvums, tai skaitā ieslodzījuma vietās izvietoto ieslodzīto skaits; |
| 1.3. | blakus esošās pašvaldības vai sadarbības teritorijas civilās aizsardzības komisijas. |
| 2. | Talsu novada sadarbības teritorijā iespējamie riski (zemi, vidēji, augsti un ļoti augsti), ņemot vērā valsts civilās aizsardzības plānā norādīto informāciju |
| 3. | Kopsavilkums par risku novērtēšanu Talsu novada sadarbības teritorijā (ēku un būvju sabrukšana, avārija siltumapgādes, ūdensapgādes, notekūdeņu vai kanalizācijas sistēmā): |
| 3.1. | risku scenāriji; |
| 3.2. | risku matricas; |
| 3.3. | risku kartes. |
| 4. | Preventīvie, gatavības, reaģēšanas un seku likvidēšanas pasākumi Talsu novada sadarbības teritorijā atsevišķi katram riskam (MK 658:2017, 1.pielikums) |
| 5. | Reaģēšanas un seku likvidēšanas darbu vadītāji Talsu novada sadarbības teritorijā (MK 658:2017, 2.pielikums) |
| 6. | Talsu novada sadarbības teritorijā esošo iedzīvotāju evakuācija no katastrofas apdraudētajām vai skartajām teritorijām, ņemot vērā attiecīgā apdraudējuma iespējamās sekas: |
| 6.1. | evakuācijas veids; |
| 6.2. | pulcēšanās vietas; |
| 6.3. | evakuācijas maršruti; |
| 6.4. | transporta nodrošinājums; |
| 6.5. | pagaidu izmitināšana; |
| 6.6. | evakuēto uzskaite; |
| 6.7. | evakuēto ēdināšana; |
| 6.8. | evakuēto sociālā aprūpe; |
| 6.9. | evakuēto īpašuma apsardze; |
| 6.10. | sadarbība ar citām pašvaldībām evakuēto uzņemšanas jomā. |
| 7. | Iesaistāmie resursi: |
| 7.1. | Talsu novada sadarbības teritorijas pašvaldību resursi, kas iesaistāmi reaģēšanas un seku likvidēšanas pasākumos; |
| 7.2. | fizisko vai juridisko personu resursi, kas iesaistāmi reaģēšanas un seku likvidēšanas pasākumos; |
| 7.3. | nodrošinājums ar energoresursiem energoapgādes traucējumu gadījumā. |
| 8. | Sadarbība ar citu administratīvo teritoriju, sadarbības teritorijas civilās aizsardzības komisiju, valsts un citu valstu glābšanas dienestiem un blakus esošajām pašvaldībām |
| **Talsu novada sadarbības teritorijas Civilā aizsardzības plānam pievieno:** | |
| P1 | - aktuālo Talsu novada sadarbības teritorijas civilās aizsardzības komisijas nolikumu un informāciju par tās sastāvu; |
| P2 | Talsu novada sadarbības teritorijas civilās aizsardzības komisijas apziņošanas shēmu; |
| P3 | Talsu novada sadarbības teritorijas karti(-es) mērogā vismaz 1:10 000, kurā izmantoti MK 658:2017, 3.pielikumā minētie apzīmējumi, ņemot vērā novada teritoriālo iedalījumu saskaņā ar Administratīvo teritoriju un apdzīvoto vietu likumu (Pieņemts: 10.06.2020., stājas spēkā: 23.06.2020.); |
| P4 | sadarbības dokumentu kopijas, pamatojoties uz pašvaldību speciālistu sniegto informāciju; |
| PP | u.c., saskaņā ar civilās aizsardzības plāna papildināšanai nepieciešamo informāciju. |

* 1. Divas nedēļas pirms civilā aizsardzības plāna iesniegšanas, Izstrādātājs prezentē Pasūtītājam civilās aizsardzības plānu un pēc prezentācijas, ņemot vērā Pasūtītāja komentārus, plānu atbilstoši pilnveido.
  2. Pirms gala dokumenta iesniegšanas pasūtītājam, izstrādātājs iesniedz Talsu novada sadarbības teritorijas civilās aizsardzības plānu saskaņošanai Valsts ugunsdzēsības un glābšanas dienestam (turpmāk - VUGD) un pēc pozitīva atzinuma saņemšanas iesniedz dokumentu pasūtītājam.
  3. Negatīva atzinuma saņemšanas rezultātā izstrādātājs novērš radušos iebildumus.

1. **Pakalpojuma izpildes termiņš**
   1. Dokumenta izstrādes kopējais termiņš – 6 mēneši, skaitot no Līguma spēkā stāšanās dienas, ievērojot, ka izstrādātais Civilās aizsardzības plāns jāiesniedz VUGD ne vēlāk kā 3 mēnešu laikā, skaitot no Līguma spēkā stāšanās dienas.
   2. Starpziņojumus par dokumentācijas izstrādes norisi Pasūtītājam sniedz Civilās aizsardzības plāna izstrādes laikā (elektroniski – uz Līgumā norādītās kontaktpersonas e-pasta adresi), saskaņā ar Piedāvājumam pievienoto “Izstrādes grafiku”.
   3. Izstrādātājs piedalās Pasūtītāja organizētās darba grupu sanāksmēs, lai ziņotu par dokumenta izstrādes norisi. Izpildītājam jāņem vērā, ka Pasūtītājs ir tiesīgs, nepieciešamības gadījumā, organizēt papildu sanāksmes par līguma izpildi. Sanāksmes organizē Pasūtītājs. Ja Pasūtītājam ir komentāri par plāna projektu, Pasūtītājs nosūta Izpildītājam un pieprasa laboto ziņojumu iesniegt atkārtoti.
   4. Izpildītājam ir pienākums ievērot darba aizsardzības un drošības prasības un noteikumus, ugunsdrošības, sanitāri higiēniskās, vides aizsardzības un citus spēkā esošos noteikumus un prasības, ciktāl tas attiecas uz Pakalpojuma veikšanu.
2. **Pakalpojuma noformējums un formāts**
   1. Dokuments noformējams grafiski un rakstiski latviešu valodā.
   2. Teksta materiāli sagatavojami:
      1. elektroniskā teksta (DOCX) formātā,
      2. portatīvā dokumenta (PDF) formātā,
      3. papīra izdruku formātā 3 (trīs) eksemplāros.
   3. Darba rezultāti iesniedzami Talsu pilsētas domes Civilās aizsardzības komisijas sekretārei 3 (trīs) eksemplāros, ieskaitot oriģinālu, papīra izdrukas formātā un elektroniskā formātā CD matricā.